สอบถามค่ะ พอดีแฟนเป็นวัณโรค แล้วให้ยาค่าเชื้อมากิน แล้วรู้สึกหายใจไม่ออกจนนอนไม่ได้ บอกแล้วก็ไม่บอกอะไร แต่พอไม่กิน1วัน หายใจออกดี อย่างนี้ควรกินต่อไหมค่ะ
สวัสดีค่ะ ผลข้างเคียงของยารักษาวัณโรคที่พบได้บ่อย ได้แก่ คลื่นไส้ อาเจียน รู้สึกอ่อนเพลียและเหนื่อยง่าย เบื่ออาหาร ปัสสาวะสีแดง ปวดท้อง แน่นชายโครง อุจจาระแข็งหรือเหลวผิดไปจากปกติ อาการคันและผื่นแดงตามผิวหนัง ปวดและบวมตามข้อ ชาปลายมือปลายเท้า มีไข้ เป็นต้นสำหรับอาการหายใจไม่ออก ไม่ใช่ลักษณะที่พบจากยารักษาวัณโรค ดังนั้น หากลักษณะของอาการ ไม่ใช่อาการเหนื่อยง่าย คือทำอะไรก็เหนื่อย หายใจไม่ทัน หรือหายใจมีเสียงดังวี๊ดๆ และยังคงสามารถใช้ชีวิตประจำวันได้ตามปกติ อาการหายใจไม่ออกที่เกิดขึ้น ก็ไม่น่าอันตรายอะไร ดังนั้น อาจสังเกตอาการไปก่อน ทั้งนี้ ไม่ควรหยุดทานยาไปเอง เพราะอาจทำเชื้อโรคดื้อยา และรักษาไม่หายได้ค่ะทั้งนี้ อาการหายใจไม่ออกนั้น อาจเกิดจากสาเหตุอื่นๆ อีกก็ได้ค่ะ เช่น การมีความเครียด วิตกกังวล โรคหอบหืด ภูมิแพ้ โรคหัวใจ (แต่ก็จะมีอาการอีกหลายอย่างร่วม) เป็นต้นแต่หากอาการที่เป็น คือลักษณะอาการที่เหนื่อยง่าย หายใจไม่ทันเวลาออกแรงทำงาน เหมือนคนกำลังจะจมน้ำ ต้องใช้แรงในการหายใจ หรือหายใจมีเสียงดังวี๊ดๆ แนะนำควรกลับไปอธิบายอาการและให้แพทย์ตรวจซ้ำอีกครั้ง โดยอาจเป็นผลจากการแพ้ยา หรือเกิดจากตัวโรควัณโรคที่เป็นมากขึ้นก็ได้ค่ะ